पुष्कर। एक ओर कई युवा नशे में उलझकर दिशा भटक रहे हैं, वहीं दूसरी ओर कस्बे की बेटी ने पुष्कर समेत पूरे देश में बढ़ती नशा खोरी के खिलाफ अभियान चलाने का बीड़ा उठाया है। निर्धन समाज पार्टी ऑफ इंडिया के महिला मोर्चा की राष्ट्रीय अध्यक्ष एवं पुष्कर निवासी जगदीश उर्फ बीरबल की पुत्री हवा पाराशर ने शनिवार को तीर्थ नगरी में नशे के खिलाफ शांति मार्च निकाला।
पुष्कर की बेटी व केकड़ी की बहू हवा पाराशर के नेतृत्व में निकाले गए शांति मार्च में बड़ी संख्या में ग्रामीण गरीब महिलाएं शामिल थीं। हवा ने नशामुक्ति का संदेश देते हुए नशे के खिलाफ राष्ट्रव्यापी अभियान शुरू करने का आगाज किया।
सुबह 10 बजे ब्रrा मंदिर से रवाना हुआ शांति मार्च ब्रrा चौक, कपड़ा बाजार, सदर बाजार व वराह घाट चौक होते हुए सिटी बस स्टैंड पहुंचने पर संपन्न हुआ। मार्च के दौरान सभी महिलाएं ‘तीर्थ नगरी की क्या पहचान-नशे से मुक्त हो हर इंसान’, ‘नशे से जीवन अंधकार है..’ आदि स्लोगन लिखे झंडे व बैनर हाथों में थामे थीं। महिलाएं लोगों को नशा मुक्ति का संदेश देते हुए कदम से कदम मिलाकर आगे बढ़ रही थीं। शांति मार्च में हवा पाराशर की मां, बहन व भाई भी शामिल रहे। कस्बे की बेटी की ओर से नशे के खिलाफ शुरू की गई इस पहल को सर्वत्र सराहा जा रहा है।
देश भर में निकालेंगे शांति मार्च
महिला मोर्चा की अध्यक्ष पाराशर ने बताया कि शीघ्र ही अजमेर, जयपुर समेत प्रदेश के विभिन्न शहरों में नशा न करने की प्रेरणा देने के लिए शांति मार्च निकाला जाएगा। अभियान का समापन देश की राजधानी दिल्ली में शांति मार्च के साथ होगा।
संदेश में बाधा बने बीड़ी के कश
नशा न करने का संदेश देने के लिए आगे बढ़ रहे मार्च में शामिल कुछ महिलाएं बीड़ी के कश ले रहीं थीं। यह दृश्य रैली का मकसद पूरा होने की राह में थोड़ा खटका।
hin_Deva hin_Deva hin_Deva hin_Deva hin_Deva hin_Deva hin_Deva